open-index/open-wikipedia-markdown huggingface dataset:
Adrian Edmondson

**Adrian Charles "Ade" Edmondson** (s. 24. tammikuuta 1957 Bradford, West Yorkshire) on englantilainen koomikko.  Hänet tunnetaan erityisesti rooleistaan aisaparinsa Rik Mayallin kanssa televisiosarjoissa *[[Älypäät]]* (1982–1984) ja *[[Bottom]]* (1991–2003).

Edmondson tutustui Rik Mayalliin Manchesterin yliopistossa ja he esiintyivät aluksi yleisön edessä nimellä *20th Century Coyote*.  Myöhemmin he muodostivat *The Comic Strip* -ryhmän muiden koomikoiden kanssa, ja saivat vuonna 1982 oman televisio-ohjelman *[[Pilakuvat esittää]]*. Älypäät-televisiosarjassa Edmonson esitti punkkari Vyvyania, ja sarjassa esitetty väkivaltainen ja anarkistinen huumori siirtyi myös Bottom-televisiosarjaan. Edmonson on esittänyt Mayallin kanssa Bottom-hahmoja myös teatterikiertueella. 

Vuosina 2005–2008 Edmonson esitti Percy 'Abra' Durantia Holby Cityn sairaala -sarjassa. Hän on myös vieraillut Musta Kyy -sarjassa.

## Lähteet
* 
* http://www.bbc.co.uk/comedy/people/adrian_edmondson_person_page.shtml

## Aiheesta muualla
*  The Adrian Edmonson Website
Lisa Bentley

**Lisa Bentley** (s. 28. marraskuuta 1968) on kanadalainen triathlonisti. Hän on kilpaillut Ironman-kilpailuissa 1990-luvulta lähtien ja saavuttanut uransa varrella yksitoista Ironman-voittoa. Hänellä todettiin nuorella aikuisiällään kystinen fibroosi.

## Lähteet

## Aiheesta muualla
* Viralliset sivut
Pesäpallon Mestaruussarjan kausi 1946

**Pesäpallon SM-sarjassa 1946** pelasi 13 joukkuetta. Toijalan Pallo-Veikot uusi mestaruutensa. Vuonna 1945 Toijalan mestaruus perustui kovaan lyöntipeliin (181 juoksua ja neljä kärkisijaa lyöjäpörssissä), mutta tällä kertaa mestaruus oli ulkopelin ansiota: Toijalan vastustajat saivat tehtyä yhteensä vain 23 juoksua eli keskimäärin alle kaksi ottelua kohti.

## Mestaruussarja

### Sarjataulukko

Viisi viimeistä joukkuetta putosi SM-sarjasta. Tampereen Pesäpeikot saivat kuitenkin pitää TUL:n kiintiöpaikan, koska halukasta nousijaa ei :n puolelta löytynyt.

Mestarijoukkue: Matti Rauko (lukkari), Matti Pennanen (sieppari), Eero Salisma (1-vahti), Mikko Pennanen (2-vahti), Pekka Pennanen (polttaja), Pentti Kämäräinen (3-vahti), Mikko Lylykorpi (2-vara), Kauko Salo (3-vara), Ilmari Saunamäki (koppari), Olavi Saunamäki, Jussi Kallio.

### Ottelut

### Lyöjätilasto

* 1 Lyöjäkuningas: Erkki Latvala, ViVe  21
* 2 Unto Liukkonen, Hukat  20
* 2 Eero Salisma, TPV 20
* 4 Olavi Leppälä, TMP 19
* 5 Reino Kaipola, PePe 15
* 6 Matti Pennanen, TPV 13
* 7 Sulo Opas, SMJ 12
* 8 Veikko Auersalmi, TMP 11
* 8 Tapani Häti, RPL 11
* 8 Ville Järvinen, HPL 11
* 8 Paavo Kae, RPL 11
* 8 Osmo Kaipia, RPL 11
* 8 Mikko Pennanen, TPV 11
* 8 Hans Porras, Kiri 11

## Naisten SM

Naiset pelasivat mestaruudesta ensimmäisen kerran sitten vuoden 1940. Finaalissa kohtasivat Varkaus ja puolustava mestari Katajanokan Haukat. Välierissä Varkaus oli pudottanut Outokummun Partion juoksuin 4–0.

Mestarit: Anna-Liisa Merikanto,
Liisa Tiusanen,
Helga Vento,
Irma Virtanen,
Senni Haukiala,
Vappu Vuorentaus,
Kirsti Partanen,
Elsa Keränen,
Greta Westerling,
Sirkka Vartiainen.

## Lähteet

* http://www.mrasilainen.com/sarjat/1946/1946.htm
* http://www.pesis.fi/@Bin/352375/msu1946.txt
Kaapro Moilanen

**Kaapro Moilanen** (7. lokakuuta 1878 Pieksämäki – 13. toukokuuta 1957 Helsinki) oli suomalainen oikeistolainen sanomalehdentoimittaja, kansanedustaja ja kunnallisneuvos.

Moilanen valittiin kokoomuksen listoilta ensimmäisen kerran kansanedustajaksi vuonna 1927 Viipurin läänin läntisestä vaalipiiristä, ja hän toimi tässä virassa aina vuoteen 1945 asti. Hän pysytteli eduskuntaryhmässään mieluummin taustalla, mutta toi vaalipiirinsä äänen kuuluviin, välillä kiihkeästikin mielipiteitään puolustaen. Moilanen ehti toimia eduskunnassa pankki-, puolustusasiain- ja valtiovarainvaliokunnissa sekä Suomen Pankin tilintarkastajana. Hän toimi lukuisissa luottamustehtävissä, muun muassa kirkolliskokouksessa, Suomen Sanomalehtimiesten Liiton hallituksessa sekä Viipurin kaupunginvaltuustossa. Kunnallisneuvoksen arvonimen Moilanen sai vuonna 1938.

Kansakoulunopettajan koulutuksen saanut Moilanen työskenteli opettajana Koivistolla ja Helsingissä 1900-luvun alussa. Tämän jälkeen hän siirtyi toimittajaksi Karjala-lehden ja sotien jälkeen Uuden Suomen palvelukseen.

Oksasen isä oli maanviljelijä Juho Moilanen ja äiti Maria o.s. Hokkanen. Hän meni naimisiin Anna Sofia o.s. Gröhnin kanssa vuonna 1902, ja pariskunta sai kaksi lasta.

## Lähteet
*
*
Viirukuonopallokala

**Viirukuonopallokala** (*Canthigaster amboinensis*) on meressä elävä pallokala.

## Koko ja ulkonäkö
Viirukuonopallokala kasvaa 15&nbsp;cm pitkäksi. Sen vartalossa on ruskeansävyisellä pohjalla vaaleampia, sinertäviä pilkkuja. Kuono on terävä. Silmän ympärillä on vaaleampi hämähäkkiä tai irtoripsiä muistuttava kuvio. Kuvion takia sitä sanotaan englanniksi nimellä ”spider-eye puffer”, hämähäkkisilmäpallokala.

## Alkuperä
Viirukuonopallokala on peräisin Indopasifiselta merialueelta. Se elää koralliriutoilla 1–10 metrin syvyydessä.

## Käyttäytyminen ja ravinto
Viirukuonopallokala syö levää ja sen joukossa eläviä, hidasliikkeisiä selkärangattomia eläimiä: simpukoita, kotiloita ja äyriäisiä.

## Lähteet
Mikko Pörhölä

**Mikko Juhani Pörhölä** (s. 31. lokakuuta 1976 Jyväskylä) on suomalainen näyttelijä. Pörhölä työskentelee Lahden Kaupunginteatterissa. Hän valmistui teatteritaiteen maisteriksi Tampereen yliopiston näyttelijäntyön laitokselta 2001. Sen jälkeen hän on näytellyt muun muassa Ahaa-teatterissa, Jyväskylän kaupunginteatterissa ja Helsingin Kaupunginteatterissa. Vuonna 2009 Pörhölä näytteli Dostojevskin *[[Idiootti (romaani)|Idiootin]]* ruhtinas Myshkininä Espoon kaupunginteatterissa Kaisa Korhosen ohjauksessa, mitä voi pitää hänen tähänastisen uransa merkittävimpänä roolina.

Pörhölällä on myös rooli minisarjassa *[[Kirje isältä]]*, sekä vuoden 2011 elokuvassa *[[Syvälle salattu]]*.

## Lähteet

## Aiheesta muualla
*
Funny People

**Funny People** on Judd Apatow’n kirjoittama ja ohjaama yhdysvaltalainen draamakomedia vuodelta 2009.

## Rooleissa

## Aiheesta muualla
* 
*
TUL:n pesäpallomestaruus 1936

**TUL:n [[Luettelo pesäpallon Suomen mestaruuden voittaneista joukkueista|pesäpallomestaruudesta]] pelattiin seitsemännen kerran vuonna 1936.** Työväen Mailapojat selviytyi mestariksi.

## Karsinnat

### Itä

Viipurin Toverit ja Kuusankosken Puhti Idän loppusarjaan.

### Länsi

Helsingin Kullervo ja Maarian Pyrkivä lännen loppusarjaan.

## Loppusarjat

### Itä

Itälohkon tuloksista on lähteistä löytynyt vain kaksi: Lappeenrannan Työväen Urheilijat - Kuusankosken Puhti 3-3 , Viipurin Toverit - Haminan Ponteva 4-4. Lappeenranta ja Kuusankoski selvisivät TUL:n lopputurnaukseen.

### Länsi

Työväen Mailapojat ja Helsingin Kullervo lopputurnaukseen.

## Lopputurnaus

Helsingissä 12.-13.9.

### Mestarit
* Armi Toivonen 
* Yrjö Helander  
* Olavi Niemi 
* Urho Linden 
* Tauno Vaahtera 
* Viljo Suominen 
* Edvin Katainen
* Birger Antin 
* Osvald Ahlberg

## Lähteet
* http://www.mrasilainen.com/sarjat/1936/1936.htm
* Laaka -lehdet 1936
TUL:n pesäpallomestaruus 1937

**Työväen Urheiluliiton [[Luettelo pesäpallon Suomen mestaruuden voittaneista joukkueista|pesäpallomestaruus]] ratkaistiin kahdeksannen kerran vuonna 1937.** Mestaruudesta pelattaessa siirryttiin PPL:n puolelta tuttuun malliin, jossa Itä- ja länsisarjojen voittajat kohtasivat kaksiosaisessa loppuottelussa aikaisemman lopputurnauksen asemesta.

## Itäsarja

* Kuusankosken Puhti - Haminan Ponteva 3-3
* Lappeenrannan Työväen Urheilijat - Viipurin Toverit 8-2
* Kuusankosken Puhti - Viipurin Toverit 3-1
* Lappeenrannan Työväen Urheilijat - Haminan Ponteva 5-2
* KuPu - LprTU ja Ponteva - Toverit otteluiden tulokset eivät ole lähteistä selvinneet.
* Kuusankosken Puhti loppuotteluun.

## Länsisarja

* Työväen Mailapojat - Helsingin Kullervo 3-0
* Riihimäen Pyrkivä - Turun Toverit 4-3
* Työväen Mailapojat - Turun Toverit 7-2
* Helsingin Kullervo - Riihimäen Pyrkivä 7-2
* TMP - Pyrkivä ja Kullervo - TuTo otteluiden tuloksia ei ole löytynyt lähteistä.
* Työväen Mailapojat loppuotteluun.

## Loppuottelut

* 12.9. Työväen Mailapojat - Kuusankosken Puhti 8-0
* 19.9. Kuusankosken Puhti - Työväen Mailapojat 0-3
* Työväen Mailapojat TUL:n pesäpallomestari yhteisjuoksuin 11-0.

## Lähteet

* http://www.mrasilainen.com/sarjat/1937/1937.htm
* Laaka -lehdet 1937
TUL:n pesäpallomestaruus 1938

**Työväen Urheiluliiton [[Luettelo pesäpallon Suomen mestaruuden voittaneista joukkueista|pesäpallomestaruus]] ratkaistiin yhdeksännen kerran vuonna 1938.** Loppuotteluun selvisivät itä- ja länsilohkojen voittajat.

## Loppuottelut

* 28.8. Kuusankosken Puhti - Työväen Mailapojat 2-1
* 11.9. Työväen Mailapojat - Kuusankosken Puhti 4-2
* Työväen Mailapojat voitti TUL:n mestaruuden yhteistuloksella 5-4.

### Mestarit

* Aarne Vallinoja
* Urho Lindén
* Eino Salo
* Viljo Suominen
* Tauno Vaahtera
* Pentti Lahtivirta
* Vilho Riipinen
* Ossi Ahlberg
* A. Åkerlund

## Lähteet

* http://www.mrasilainen.com/sarjat/1938/1938.htm
TUL:n pesäpallomestaruus 1946

**Työväen Urheiluliiton [[Luettelo pesäpallon Suomen mestaruuden voittaneista joukkueista|pesäpallomestaruudesta]] pelattiin 13. kerran vuonna 1946.** Työväen Mailapojat jatkoi voittokulkuaan. Sarja toimi myös karsintana PEVA:n järjestämään SM-sarjaan kaudeksi 1947.

## TUL:n Mestaruussarja

Helsingin Kullervo, Jyväskylän Veikot ja Idänpään Toive putosivat ja tilalle nousivat Haminan Ponteva, Riihimäen Pyrkivä ja Lohikosken Lohi (J:kylä).

Työväen Mailapojat ja Tampereen Pesäpeikot pelasivat myös Pesäpallon SM-sarjassa, josta Pesäpeikot sijoituksensa perusteella putosi. Kuusankosken Puhti ja Turun Toverit nousivat SM-sarjaan. TuTo:n kieltäydyttyä paikasta, Pesäpeikot sai loppujen lopuksi pitää paikkansa SM-sarjassa.

## Lähteet

* http://www.mrasilainen.com/sarjat/1946/1946.htm
Pesäpallon Mestaruussarjan kausi 1947

Pesäpallon Suomen mestaruudesta käytiin tiukka kamppailu aina viimeiselle kierrokselle saakka, jolloin Hamina ja Toijala kohtasivat. Hamina voitti melko selkeästi kotikentällään käydyn ratkaisuottelun ja samalla mestaruuden. Putoamiskamppailu oli myös armotonta ja lopulta laskettiin juoksusuhteitakin säilyvän joukkueen selvittämiseksi. Kuusankosken Puhti putosi siitäkin huolimatta, että se voitti .

## Mestaruussarja

### Sarjataulukko

Vimpeli, KuPu, Hukat ja Pyrintö putosivat sarjasta.

Mestarijoukkue: Pentti Paavola (lukkari), Otso Paavola (sieppari), Eero Vuorio, Mauri Mäkelä, Onni Paavola, Pentti Hattari, Leo Saressalo (koppari), Olli Saressalo, Sakari Saressalo, Osmo Leino (sieppari), Sakari Yrjönen (polttaja), Kalle Haapaniemi, Olavi Vikman, Mauno Reila, Orvo Turunen.

### Ottelut

### Lyöjätilasto

* 1 Pauli Vainio, MyKV  22
* 2 Erkki Latvala, ViVe 21
* 3 Eino Raivio, RPL  21
* 4 Olavi Saunamäki, TPV 19
* 5 Eero Salisma, TPV 18
* 6 Sakari Saressalo, HP 17
* 7 Pentti Paavola, HP  16
* 8 Leo Hannula, LMV 16
* 9 Onni Paavola, HP 14
* 10 Mikko Pennanen, TPV 14
* 11 Heikki Viljanen, Kiri 14
* 12 Hans Porras, Kiri 13

## Naisten SM-sarja

**Loppuottelut:**

Vimpelin mestarijoukkue:
Alli Pokela,
Anna-Maija Männikkö,
Irene Riihimäki,
Kaarina Latvala,
Kirsti Männikkö,
Marjatta Mäkinen,
Martta Männikkö,
Nelma Jaakkola,
Rauni Jaakkola,
Sirkka Männikkö,
Valma Hirvelä

## Palkinnot

## Lähteet

* http://www.mrasilainen.com/sarjat/1947/1947.htm
* http://www.pesis.fi/@Bin/352372/msu1947.txt 

### Viitteet
TUL:n pesäpallomestaruus 1947

**[[TUL|Työväen Urheiluliiton]] pesäpallomestaruus 1947** ratkaistiin yhdeksän joukkueen sarjassa. Samalla pelattiin Pesäpallon SM-sarjapaikoista kaudelle 1948. Lappeenrannan Työväen Urheilijat lopetti pesäpalloilun ohjelmastaan ja pelaajat ja sarjapaikka siirtyivät perustetulle Lappeenrannan Palloseuralle. TUL:n mestariksi pelasi Kuusankosken Puhti, joka kuitenkin samaan aikaan putosi SM-sarjasta, eikä voinut saada TUL:n kiintiöpaikkaa.

## TUL:n Mestaruussarja

Haminan Ponteva sai TUL:n kiintiöpaikan yhteisessä mestaruussarjassa 1948. Sarjasta putosivat Lappeenranta ja Lohi. Tilalle nousivat Tainionkosken Tähti ja Jyväskylän Veikot.

## Lähteet

* http://www.mrasilainen.com/sarjat/1947/1947.htm
Lempi (nimi)

**Lempi** on suomalainen naisen etunimi, joka perustuu rakkautta tarkoittavaan sanaan lempi. Nimi kuuluu suomalaisiin muinaisnimiin, jotka 1800-luvulla tulivat uudestaan käyttöön. Lempi monine johdannaisineen, kuten *Lempiä*, *[[Lemmitty]]* ja *[[Lemminkäinen]]*, on alkujaan ollut miehen nimi, mutta jo 1860-luvulla se vakiintui naisen nimeksi. Sen johdannaisena on käytössä myös nimi **Lemmikki**. Sekä Lempin että Lemmikin nimipäivä on 24. marraskuuta. Nimi Lempi on ollut almanakassa vuodesta 1908, Lemmikki vuodesta 1950 lähtien.

Suomessa nimi Lempi on 1800-luvun lopulta vuoden 2019 loppuun mennessä annettu 23&nbsp;136 naiselle ja muutamalle miehelle. Heistä hieman yli puolet on syntynyt vuosien 1900 ja 1920 välisenä aikana. Nimi Lemmikki on annettu 1981 naiselle ja noin 20 miehelle.

## Tunnettuja Lempi- ja Lemmikki-nimisiä

*Lempi Ahla (1888–1973), kirjailija, sukututkija ja suomentaja
*Lempi Alanko (1898–1978), kansakoulunopettaja ja koulunjohtaja
*Lempi Alho, oik. *Katri Säivä* (1898–1977), kauppias ja kirjailija
*Lempi Hartikka (1907–2001), varatuomari, pesäpalloilija ja urheiluvaikuttaja
*Lempi Hildén (1917–2006), kauppaneuvos, leipuriliikkeen perustaja ja johtaja
*Lempi Ikävalko (1901–1994), runoilija ja toimittaja
*Lempi Juntunen (1888–1947), luontaishoitoloiden omistaja ja hierojien kouluttaja
*Lempi Jääskeläinen (1900–1964), kirjailija
*Lempi Kari (1898–1976), näyttelijä
*Lempi Kepilä-Peltonen (1894–1966), kirjailija
*Lempi Lehto (1896–1971), toimitsija ja SDP:n kansanedustaja
*Lempi Linna (1908–1997), kirjailija
*Lempi Metso (1912–1995), runoilija ja kansakoulunopettaja
*Lempi Pursiainen (1919–2012), kirjailija
*Lempi Pääkkönen, myöh. *Siitonen* (1937–2025), yleisurheilija
*Lempi Rothovius (1887–2000), yksi vanhimmiksi eläneistä suomalaisista
*Lempi Torppa (1890–1969), päätoimittaja
*Lempi Tuomi (1882–1958), Suomen sosialistisen työväenpuolueen poliitikko
*Lemmikki Kekomäki (1902–1996), juristi ja hallintoneuvos
*Lemmikki Louhimies, ent. *Lemmikki Valkeameri* (s. 1943), televisio- ja mainoselokuvaaja, taidemaalari ja kirjailija
*Lemmikki Talas (1898–1974), toimittaja ja matkakirjailija

## Kuvitteellisia Lempi-nimisiä

* Lempi, Jorma Pitkäsen luoma sarjakuvahahmo

## Lähteet
Takautumisoikeus

**Takautumisoikeus** eli regressioikeus on velalliselle syntyvä oikeus saada kanssavelalliselta tai kanssavelallisilta raha- tai muu suoritus, jos velallinen on maksanut velasta enemmän kuin oman osuutensa tai takaaja on maksanut toisen velan. Takautumisoikeus syntyy yhteisvelkasuhteessa, takauksen perusteella tai vekselin siirron yhteydessä. Yhteisvelkasuhteessa kaksi tai useampi henkilö vastaa samasta velasta joko solidaarisesti (yhteisvastuu) tai ositellusti, jolloin vastuu velan maksamisesta on jaettu ja kukin velallinen vastaa omasta osastaan. Takautumisoikeus muodostuu silloin, kun solidaarisessa vastuussa oleva velallinen maksaa velasta yli oman osuutensa.

Velan maksamaan joutunut yhteisvastuullinen velallinen saa periä kultakin kanssavelalliselta tai mahdolliselta yhteistakaajalta tämän osuuden. Kukin vastaa omasta osuudestaan ellei toisin ole sovittu tai säädetty. Menettelyssä on kyseessä ositeltu takautumisvastuu. *Jälkitakaus* joudutaan suorittamaan silloin, kun joku kanssavelallisista on maksukyvytön, hänen olinpaikkansa on tuntematon tai hän ei kehotuksesta huolimatta maksa osuuttaan kuukauden aikana. Tällöin maksamattoman velallisen osuus jaetaan toisten velallisten maksettavaksi.

## Lähteet
Sivi

**Sivi** on suomalainen naisen etunimi. Nimeä on pidetty skandinaavisen *Siv*-nimen suomalaisena vastineena, mutta sen syntyyn on mahdollisesti vaikuttanut myös muinaissuomalainen nimi Siviä. Skandinaavinen nimi Siv tarkoittaa varsinaisesti sukulaista tai vaimoa, mutta on tunnettu myös muinaisskandinaavisen jumalan Torin puolison nimenä.

Suomessa nimi Sivi on 1900-luvun alusta vuoden 2019 loppuun mennessä annettu 188 henkilölle. Nimi Siv on annettu 1623 henkilölle, joista yli puolet on 1940- tai 1950-luvuilla syntyneitä.

## Tunnettuja Sivejä

*Siv Bråten Lunde (s. 1960), norjalainen ampumahiihtäjä
*Siv Friðleifsdóttir (s. 1962), islantilainen  poliitikko ja ministeri
*Siv Ericks (1918–2005), ruotsalainen näyttelijä
*Siv Jensen (s. 1969), norjalainen poliitikko ja ministeri
*Siv Knudsen, suomalainen lumilautailija
*Siw Malmqvist (s. 1936), ruotsalainen iskelmälaulaja ja näyttelijä
*Siv Mattsson, suomalainen korkeushyppääjä
*Siv Scheiber (s. 1944), suomenruotsalainen kirjailija 
*Siv-Inger Svensson (s. 1953), ruotsalainen iskelmälaulaja
*Siv Thulin (1922–1966), ruotsalainen näyttelijä
*Siv Widerberg (1931–2020), ruotsalainen lastenkirjailija ja toimittaja
*Siv Åstrand (s. 1954), suomenruotsalainen päätoimittaja

## Lähteet
Myofibrilli

**Myofibrilli** eli **lihasfibrilli** tai **lihassäie** on lihassolun alkusäie, joita kulkee poikkijuovaisessa lihassolussa ja sydänlihassolussa rinnakkain ja joka koostuvat lukuisista myofilamenteista. Fibrillissä on peräkkäin noin 2 μm pituisia sarkomeereja, jotka ovat lihaksen supistuva osa.

## Katso myös
*Aktomyosiini

## Aiheesta muualla
*Työterveyskirjasto: Myofibrilli
Aurora Pro Patria 1919

**Aurora Pro Patria 1919** (usein vain **Pro Patria**) on italialainen vuonna 1919 perustettu jalkapalloseura. Sen kotipaikka on Busto Arsizio Lombardian alueella lähellä Milanoa.

Pro Patria pelaa Italian kolmanneksi korkeimmalla sarjatasolla, Serie C:ssä. Se on pelannut nykymuotoisessa Serie A:ssa yhteensä 12 kautta, joista viimeisin oli 1955–1956.

## Historia

Nykyistä seuraa edelsi 1881 perustettu yleisseura *Ginnastica Pro Patria et Libertate*. Ensimmäisen maailmansodan jälkeen, vuonna 1919, perustettiin varsinainen jalkapalloseura *Pro Patria et Libertate*, johon kerättiin sodasta selvinneet kaupungin eri joukkueiden pelaajat. Pro Patria nousi 1927 ensimmäisen kerran päärjatasolle, josta se putosi kauden 1932–1933 päätteeksi. Vain muutamaa vuotta myöhemmin seura putosi Serie B:stä Serie C:hen. Toisen maailmansodan jälkeen Pro Patria nousi takaisin Serie A:han, jossa se pelasi yhtä kautta lukuun ottamatta vuosina 1947–1956.

Pääsarjasta putoamisen jälkeen alkoi Pro Patria vajosi nopeasti Serie C:hen. Se kävi 1960-luvulla vielä Serie B:ssä, mutta tämän jälkeen seura taantui. Pahimmillaan se oli 1990-luvun alussa Eccellenzassa, Italian kuudenneksi korkeimmalla sarjatasolla. Pro Patria palasi takaisin ammattilaisseuraksi 1995, kun läheisessä Gallaratessa pelannut seura nousi Serie C2:een. *Gallaratesella* ei ollut ehdot täyttävää kenttää, minkä vuoksi se yhdistyi Pro Patriaan, jolla taas oli oma stadion. Uuden seuran nimeksi tuli *Pro Patria Gallaratese G.B.*. Kaudella 2001–2002 Pro Patria nousi Serie C1:een.

Nykyisen nimensä, *Aurora Pro Patria 1919*, seura otti käyttöön vuonna 2009.

## Lähteet
Susanne Riesch

**Susanne Riesch** (s. 8. joulukuuta 1987) on saksalainen alppihiihtäjä. Riesch on syntynyt Garmisch-Partenkirchenissä. Hänen siskonsa Maria Riesch on myös alppihiihtäjä.

Alppihiihdon maailmancupissa Susanne Riesch teki ensiesiintymisensä Ofterschwangin pujottelussa 5. helmikuuta 2006. Kymmenen parhaan joukkoon hän sijoittui ensimmäisen kerran oltuaan viides Levin pujottelussa kaudella 2006–2007. Ensimmäisen palkintosijansa hän sai oltuaan kolmas Åren pujottelussa joulukuussa 2009. Hän oli samalla kaudella kolmas myös Zagrebin pujottelussa.

Riesch on edustanut Saksaa kaksissa MM-kisoissa: Åressa 2007 ja Val-d’Isèressä 2009.

## Lähteet
Truls Ove Karlsen

**Truls Ove Karlsen** (s. 25. huhtikuuta 1975 Oslo) on norjalainen alppihiihtäjä, joka edustaa Steinkjer Skiklubb -nimistä seuraa.

Alppihiihdon maailmancupissa Karlsen kilpaili ensimmäisen kerran Söldenissä lokakuussa 2001. Ensimmäiset maailmancupin pisteensä hän saavutti Aspenin pujottelussa marraskuussa 2001 sijoituttuaan kahdeksanneksi. Palkintokorokkeelle Karlsen pääsi ensimmäisen kerran Sestrieressä joulukuussa 2002 laskettuaan kolmanneksi. Ensimmäisen voittonsa hän otti Kranjska Goran pujottelussa 29. helmikuuta 2004.

St. Moritzin MM-kilpailuissa 2003 Karlsen oli 24:s suurpujottelussa. Åren MM-kilpailuissa 2007 Karlsen oli kuudes suurpujottelussa ja seitsemäs pujottelussa. Val-d’Isèren MM-kilpailuissa 2009 hän oli 13:s suurpujottelussa. Vancouverin olympialaisissa 2010 hän sijoittui superalppiyhdistetyssä 22:nneksi ja suurpujottelussa 21:nneksi. Garmisch-Partenkirchenin MM-kilpailuissa 2011 Karlsen oli supersuurpujottelussa 28:s ja suurpujottelussa 25:s.

## Lähteet
Lene Løseth

**Lene Løseth** (s. 26. marraskuuta 1986 Ålesund) on norjalainen alppihiihtäjä, joka edustaa Spjelkavik IL-nimistä seuraa.

Alppihiihdon maailmancupissa Løseth kilpaili ensimmäisen kerran joulukuussa 2004. Løsethin paras sijoitus maailmancupissa on 20:s sija pujottelusta Semmeringissä 29. joulukuuta 2008.

Åren MM-kilpailuissa 2007 Løseth oli 38:s suurpujottelussa ja 23:s pujottelussa.

Løseth lopetti uransa helmikuussa 2011.

Løsethin pikkusiskot Nina Løsethin ja Mona Løseth ovat myös alppihiihtäjiä.

## Lähteet
Kerttu Pesonen

**Kerttu Marjatta Pesonen** (o.s. **Pehkonen**, 26. lokakuuta 1928 Joroinen – 23. helmikuuta 2018 Varkaus) oli suomalainen maastohiihtäjä. Hän edusti seuratasolla Warkauden Urheilijoita.

Pesonen voitti Salpausselän kisojen naisten kilpailun vuosina 1947, 1948, 1949 ja 1951 ja sai Salpausselkä-mitalin. Ruotsin hiihtokisoissa hän voitti 10&nbsp;kilometrin kilpailun 1947, 1949 ja 1950. Pesonen voitti myös Sveitsin Grindelwaldissa järjestetyn, ensimmäiseksi naishiihdon suurkilpailuksikin sanotun kilpailun 1949. Hän voitti Suomen mestaruuden naisten ainoalla hiihtomatkalla eli 10 km:llä vuosina 1946, 1947 ja 1948. Vuosien 1949 ja 1950 SM-kisoissa Pesonen sijoittui toiseksi Tyyne Widemanin jälkeen. Hän lopetti uransa avioiduttuaan 1951. 

Kerttu Pesonen palasi hiihtoladulle keväällä 1959 talvea ennen olympialaisia. Hän oli mukana Suomen sen hetkisten ykkösnimien kanssa Vuokatin lerillä eli hänet nähtiin mahdollisena ehdokkaana olympiamatkalle tammikuun 1960 olympiakarsinnoissa. Itse karsinnoissa Pesonen ei yltänyt silloisen kärjen vauhtiin, ja olympiamatka jäi saavuttamatta.

Pesonen valittiin ensimmäiseksi Vuoden naisurheilijaksi 1949. Hän sai myös vuonna 1949 Savon Sanomat-lehden myöntämän Savon parhaan urheilijan mitalin. Hän sai Pro Urheilu -tunnustuspalkinnon 2007. 

## Lähteet
Nina Haver-Løseth

**Nina Haver-Løseth** (s. 27. helmikuuta 1989 Ålesund) on norjalainen alppihiihtäjä, joka edustaa Spjelkavik IL -seuraa. Hän on Lene Løsethin pikkusisko ja Mona Løsethin isosisko.

Åren MM-kilpailuissa 2007 Løseth oli pujottelussa kymmenes ja suurpujottelussa 30:s. Schladmingin MM-kilpailuissa 2013 hän sijoittui suurpujottelussa 35:nneksi ja Sotšin olympialaisissa 2014 17:nneksi. Vailin / Beaver Creekin MM-kilpailuissa 2015 hän oli sekä pujottelussa että suurpujottelussa yhdestoista. Sankt Moritzin MM-kilpailuissa 2017 hän sijoittui suurpujottelussa kymmenenneksi. Pyeongchangin olympialaisissa 2018 hän saavutti pronssia joukkuekilpailussa, oli kuudes pujottelussa ja viidestoista suurpujottelussa.

Alppihiihdon maailmancupissa Løseth kilpaili ensimmäisen kerran helmikuussa 2006. Ensimmäiset maailmancupin pisteensä hän saavutti Levin pujottelussa maaliskuussa 2007 oltuaan 28:s. Kymmenen parhaan joukkoon hän pääsi ensimmäisen kerran joulukuussa 2006 Semmeringin pujottelussa oltuaan yhdeksäs. Løseth sijoittui kolmen parhaan joukkoon ensimmäisen kerran Zagrebin pujottelussa tammikuussa 2015 oltuaan kolmas. Hän sijoittui kolmanneksi myös Åren pujottelussa joulukuussa 2015. Viikkoa myöhemmin hän oli toinen Courchevelin suurpujottelussa. Ensimmäisen voittonsa hän saavutti tammikuussa 2016 Santa Caterinan pujottelussa. Hän sijoittui maailmancupin kokonaiskilpailussa yhdeksänneksi kaudella 2015–2016. Hän sijoittui kaudella 2016–2017 toiseksi Killingtonin suurpujottelussa ja Flachaun pujottelussa sekä kolmanneksi Tukholman paripujottelussa. Seuraavalla kaudella hän voitti Tukholman kaupunkitapahtuman.

## Lähteet
Sebasiinihappo

**Sebasiinihappo** on kaksi­emäksinen karboksyylihappo eli dikarboksyylihappo, joka on palavaa. Se on normaaliolosuhteissa olomuodoltaan valkoista jauhetta, jolla on tunnusomainen haju. Aineen kemiallinen kaava on C10H18O4 ja rakennekaava HOOC(CH2)8COOH. Sebasiinihaposta käytetään myös nimityksiä *dekaanidihappo*, *1,10-dekaanidihappo* ja *1,8-oktaanidikarboksyylihappo*.

Sebasiinihapon moolimassa on 202,3 g/mol, sulamispiste 131 °C, kiehumispiste 13,3 kPa:n paineessa 294 °C, tiheys 1,2 g/cm3, leimahduspiste 220 °C ja CAS-numero 111-20-6. Sebasiinihapon liukoisuus veteen (20 °C) on 0,1 g/100 ml.

## Valmistus ja käyttö
Yksi tärkeimpiä sebasiinihapon valmistusmenetelmiä on risiinistä saatavan risiiniöljyhapon kuumentaminen emäksisissä olosuhteissa, jolloin se hajoaa muodostaen sebasiinihappoa. Tämä reaktio voidaan suorittaa joko panos- tai jatkuvatoimisen prosessina. Yhdistettä valmistetaan myös kemiallisesti hapettamalla syklodekanolia, butadieenistä, elektrolyyttisesti momometyyliadipaatista tai hapettamalla steariinihappoa. Sebasiinihappoa käytetään hajusteiden, muovien pehmentimien, polyamidien ja polyestereiden valmistuksessa. 

## Lähteet

## Aiheesta muualla
*
*PubChem: Sebacic acid 
*Human Metabolome Database (HMDB): Sebacic acid 
*KEGG: Sebacic acid 
*ChemBlink: Sebacic acid
Mona Løseth

**Mona Løseth** (s. 11. huhtikuuta 1991 Ålesund) on norjalainen alppihiihtäjä, joka edusti Spjelkavik IL -nimistä seuraa.

Løseth voitti junioreiden MM-kilpailuissa 2010 kultaa suurpujottelussa ja hopeaa pujottelussa. Vancouverin olympialaisissa 2010 hän oli alppiyhdistetyssä 13:s ja supersuurpujottelussa 21:s. Schladmingin MM-kilpailuissa 2013 hän oli suurpujottelussa 25:s. Sotšin olympialaisissa 2014 Løseth sijoittui pujottelussa 16:nneksi ja suurpujottelussa 27:nneksi. 

Alppihiihdon maailmancupissa Løseth kilpaili ensimmäisen kerran Zagrebin pujottelussa tammikuussa 2009. Paras sijoitus Løsethillä on Mariborin suurpujottelun 12:s sija tammikuulta 2010. Hän lopetti uransa kauden 2013–2014 jälkeen.

Mona Løseth on Lene Løsethin ja Nina Løsethin pikkusisko.

## Lähteet
Abraham Ehnroos

**Abraham Ehnroos** () oli Mäntsälän seurakunnan kirkkoherra. Hän oli perustamassa Mäntsälään kansankirjastoa ja hänen testamenttinsa mahdollisti Mäntsälän ensimmäisen kansakoulun (Ehnroosin koulu) perustamisen. 

## Elämä ja ura
Ehnroos syntyi Lohjan Paksalon kylän Äijälän rusthollissa 15. elokuuta 1785. Hänen vanhempansa olivat rusthollari Kaarle Kaarlenpoika ja vaimonsa Maria Juhontytär. Ehnroos pääsi ylioppilaaksi Turussa 1809. Hän työskenteli opettajana, ja hänet nimitettiin Loviisan kouluun kollegaksi 1813. Sieltä hän siirtyi ylemmäksi kollegaksi Kuopioon 1819. Pappisvihkimyksen Ehnroos sai 1823, ja 1827 hänestä tuli Mäntsälän kirkkoherra. Rovastin arvo hänelle myönnettiin 1838.

Vuonna 1847 Ehnroos perusti Mäntsälään ensimmäisen kansankirjaston. Kirjasto oli yksi Suomen ensimmäisistä kansankirjastoista ja siellä oli aluksi 120-150 kirjaa. Kirjasto siirtyi vuonna 1867 Mäntsälän kunnallislautakunnan alaisuuteen.

Ehnroos kuoli 30. syyskuuta 1863. Avioliitto Johanna Ottelinin kanssa oli jäänyt lapsettomaksi. Ehnroos lahjoitti Mäntsälän kansakoulun pohjarahastoksi 12&nbsp;000 hopearuplaa. Koulu tunnetaan nykyään nimellä Ehnroosin koulu.

## Lähteet
* Biografinen nimikirja - Elämäkertoja Suomen entisiltä ja nykyajoilta

### Viitteet
Alistuvan seisake

**Alistuvan seisake** oli Uudenkaupungin radan varressa sijainnut lakkautettu seisake. Se perustettiin Nousiaisiin vuonna 1933. Seisake lakkautettiin jo noin kahdentoista vuoden kuluttua, helmikuussa 1945. Seisake sijaitsi Rekoisten kylässä, Lemuntieltä erkanevan nykyisen Rekoistentien ja radan risteyksessä, vain noin kilometrin etäisyydellä Nousiaisten rautatieasemasta.

## Lähteet
Hong Kong First Division League

**Hong Kong First Division League** on Hongkongin jalkapallon toiseksi korkein sarjataso. Sarja on perustettu vuonna 1908. Sarja on erillinen Kiinan sarjoista, kuten Kiinan Superliigasta.

Sarja oli Hongkongin pääsarja aina vuoteen 2014, jolloin perustettiin Hongkongin valioliiga, mistä tuli pääsarja.

Hongkongin historian menestyksekkäin seura on South China AA, joka on voittanut mestaruuden 39 kertaa. Toiseksi eniten mestaruuksia on Seiko SA:lla, 9 mestaruutta. Seiko SA vetäytyi sarjasta vuonna 1986.

## Seurat kaudella 2009-2010
* Citizen AA
* Fourway Rangers
* Kitchee SC
* Mutual FC
* Shatin SA
* South China AA
* Sun Hei SC
* TSW Pegasus
* Tai Chung FC
* Tai Po FC
* Tuen Mun Progoal

## Aiheesta muualla
* Hong Kong Football Association
Juhani Kattelus

**Juhani Kattelus** (24. kesäkuuta 1863 Joutseno – 9. toukokuuta 1909 Joutseno) oli suomalainen maanviljelijä ja runoilija.

Joutsenon Honkalahden kylästä kotoisin ollut Kattelus oli mukana 1899 suuressa lähetystössä, joka vei keisari Nikolai II:lle helmikuun manifestia vastutaneen adressin. 

## Teoksia
* *Kotilahden ulpukoita*.   Wirtamo ja Markkula, Lappeenranta 1898
* *Kevät-hyräilyjä*.  K. F. Wirtanen, Lappeenranta 1903

## Lähteet
* 
* Pertti Vuori: Joutsenolaisia tarinoita : Suuri adressi – Valarikon viiva
FEE Suomi

**Ympäristökasvatusjärjestö FEE Suomi ry** (entiseltä nimetään **Suomen Ympäristökasvatuksen Seura**) on ympäristökasvatuksen edistämiseen, kehittämiseen ja tukemiseen erikoistunut asiantuntijajärjestö. Järjestö on perustettu vuonna 1990. FEE Suomi tekee työtä sen puolesta, että yhä laajempi joukko opettajia ja kasvattajia voisi tarjota lapsille ja nuorille tiedollisia, taidollisia ja asenteellisia valmiuksia sekä mahdollisuuksia osallistua kestävän tulevaisuuden rakentamiseen. 

FEE Suomi on kansainvälisen ympäristökasvatusjärjestö Foundation for Environmental Education in jäsen. FEE Suomi koordinoi kansainvälistä Vihreä lippu -ympäristökasvatusohjelmaa Suomessa. Muita järjestön keskeisiä toimintamuotoja ovat aktiivinen yhteiskunnallinen vaikuttaminen ympäristökasvatuksen aseman parantamiseksi, alan yhteistyön koordinointi, koulutukset ja ympäristökasvatusmateriaalin laatiminen sekä viestintä ja tiedonvälitys.  

## Organisaatio
FEE Suomi on valtakunnallinen ympäristökasvatusjärjestö, jolla on henkilö- ja yhteisöjäseniä ympäri maata. 

## Toiminta
### Yhteiskunnallinen vaikuttaminen ja ympäristökasvatusyhteistyö
FEE Suomi vaikuttaa aktiivisesti päätöksentekoon ympäristökasvatuksen edistämiseksi. FEE Suomi tekee yhteistyötä ympäristökasvatusalan järjestöjen ja toimijoiden kanssa muun muassa koordinoimalla valtakunnallista järjestöjen yhteistyöfoorumia, Pyöreää pöytää. Pyöreässä pöydässä vaihdetaan ja jaetaan ajankohtaista ympäristökasvatukseen liittyvää tietoa sekä suunnitellaan yhteistä vaikuttamistyötä. Verkostoon kuuluu yhteensä noin 30 järjestöä ja muuta alan toimijaa. Vaikuttamistyön keskiössä on Kestävä koulu -ohjelma.

Lisäksi FEE Suomi antaa lausuntoja sekä tekee aloitteita ja esityksiä  ympäristökasvatuksen aseman ja tunnettavuuden parantamiseksi yhteiskunnassa. FEE Suomi tähtää siihen, että ympäristökasvatus saadaan mukaan kaikkiin kasvatusta ja koulutusta ohjaaviin asiakirjoihin. FEE Suomi julkaisee myös Ympäristökasvatus-lehteä ja vaikuttaa sosiaalisen median kautta.
 
### Vihreä lippu

Vihreä lippu on kansainvälinen päiväkotien, koulujen ja muiden kasvatusalan toimijoiden kestävän kehityksen ympäristöohjelma ja -sertifikaatti. Sen tavoitteena on tukea lasten ja nuorten kasvua ja osallisuutta kestävän tulevaisuuden rakentamiseksi. Ohjelma tavoittaa yli 100 000 suomalaista lasta, nuorta, opettajaa ja muuta henkilökuntaa. Vihreä lippu on osa kansainvälistä Eco-Schools -ohjelmaa, joka toimii yli 70 maassa. Vuonna 2022 Eco-Schools -ohjelma valittiin HundrED-innovaatiokokoelman 100 vaikuttavimman kasvatuksen innovaation Hall of Fame -kärkeen. YK:n ympäristöohjelma UNEP suosittelee Vihreää lippua. Suomessa Vihreä lippu -ohjelman suojelijana toimii kansanedustaja Pekka Haavisto.

## Lähteet

## Aiheesta muualla
*www.feesuomi.fi
*https://www.fee.global/
*Ympäristöreportterit 
*Green Key
PFA:n vuoden nuori pelaaja

**PFA:n vuoden nuori pelaaja** () on vuosittain jaettava palkinto kauden parhaalle alle 23-vuotiaalle jalkapalloilijalle Englannissa. Palkinnon jakaa Professional Footballers' Association (Britannian ammattilaisjalkapalloilijoiden liitto). Voittaja valitaan pelaajien äänestyksellä, minkä vuoksi se on arvostettu pelaajien keskuudessa. Ensimmäisen kerran palkinto jaettiin vuonna 1974.

Vuoden nuoreksi pelaajaksi valituista Andy Gray, Cristiano Ronaldo ja Gareth Bale voittivat samana vuonna myös  -palkinnon.

## Voittajat

## Katso myös
* 
* 

## Lähteet
Kehittyvän Suomen Nuorten Liitto

**Kehittyvän Suomen Nuorten Liitto** (**KSNL**) oli Suomen Maaseudun Puolueen nuorisojärjestö. 

KSNL perustettiin 4. helmikuuta 1972, jolloin järjestön johtoon valittiin Pauno Haapamäki (pj.), Rolf "Fred" Sormo (pääsihteeri) ja Martti Mulju (talouspäällikkö) . Elokuussa 1973 KSNL piti Konnevedellä liittokokouksen, jossa järjestölle hyväksyttiin ohjelma. Vuonna 1979 liittoon kuului noin sata osastoa, joissa oli yhteensä noin 3&nbsp;000 jäsentä. KSNL sai 1970-luvulla nihkeästi tukea valtiolta. Järjestölle myönnettiin parhaimmillaan 5&nbsp;000 markkaa ja useina vuosina se jäi kokonaan ilman avustuksia. 

KSNL:n tunnushymni oli ”Kohti huomispäivää”.

KSNL teki 1980-luvulla läheistä yhteistyötä Tanskan keskustademokraattisen nuorisoliiton (CDUN) kanssa.

## Puheenjohtajat
* Pauno Haapamäki 1972–1976
* Kari Bärlund 1976–1978 
* Matti Rutonen 1978–1982
* Kari Bärlund  1982–1984
* Timo Soini 1984–1992

## Lähteet
Xavier Samuel

**Xavier Samuel** (s. 10. joulukuuta 1983) on australialainen näyttelijä. Hän on näytellyt kotimaassaan useissa elokuvissa, ja vuonna 2010 hän teki Hollywood-debyyttinsä vampyyrielokuvassa *[[Twilight – Epäilys]]*.

## Nuoruus
Samuel syntyi 10. joulukuuta 1983. Hänen vanhempansa olivat Maree Samuel ja Clifford Samuel. Hän valmistui Rostrevorin lukiosta vuonna 2001 ja kävi myöhemmin Flindersin yliopistoa, joka painottui pääasiassa draamaan.

## Ura
Vuonna 2002 Samuel oli puolen vuoden ajan laulajana Hyatus-nimisessä yhtyeessä.

Samuel teki debyyttinsä kameroiden edessä vuonna 2003 televisiosarjassa *[[McLeodin tyttäret]]*. Ensimmäisen elokuvaroolinsa hän sai vuoden 2006 elokuvasta *[[2:37]]*. Hän esiintyi myös muissa australialaisissa elokuvissa, kuten *[[September (vuoden 2007 elokuva)|September]]* (2007) ja *[[Newcastle (elokuva)|Newcastle]]* (2008). Vuonna 2009 Samuel valittiin näyttelemään Riley-nimistä vastasyntynyttä vampyyria Stephenie Meyerin kirjoihin perustuvan elokuvasarjan kolmannessa osassa *[[Twilight – Epäilys]]* (2010). Se oli hänen ensimmäinen roolinsa yhdysvaltalaisessa elokuvassa.

Samuel on esiintynyt myös teatterissa, esimerkiksi näytelmässä *Osama the Hero* vuonna 2006.

## Filmografia
### Teatteriroolit

### Elokuvat ja televisio

## Lähteet

## Aiheesta muualla
Suomen Maaseudun Puolueen Naiset

**Suomen Maaseudun Puolueen Naiset** oli SMP:n naisjärjestö. Vuosina 1972–1988 järjestö tunnettiin nimellä **Kehittyvän Suomen Naiset** (KESNA).

Kehittyvän Suomen Naiset perustettiin 21. joulukuuta 1972 Kuopiossa. Aloite SMP:n naisjärjestöstä tehtiin puolue-edustajiston huhtikuun kokouksessa. Toiminnan aloittamista viivästytti yhden edustajiston jäsenen kilpaileva järjestöhanke.

KESNA:an kuului kesällä 1973 yli 50 osastoa. KESNA oli Naisjärjestöjen Keskusliiton jäsen. KESNA:n keskeinen toimintamuoto olivat jokakesäiset ”äitileirit”.

## Puheenjohtajat
*Pirkko Rahkila-Rissanen 1972–1978
*Eini Auvinen 1978–?

## Lähteet

## Aiheesta muualla
*SMP:n Naisten erityisohjelma 1980 (Pohtiva – poliittisten ohjelmien tietovaranto)
Rita Atškina

**Rita Nikolajevna Atškina** (, s. 1. helmikuuta 1938 Mogiljov, Valko-Venäjän SNT, Neuvostoliitto) on Neuvostoliittoa edustanut entinen maastohiihtäjä.

Atškina sijoittui Innsbruckin olympialaisissa 1964 5&nbsp;kilometrin kilpailussa kymmenenneksi. Oslon MM-kilpailuissa 1966 hän hiihti toisen osuuden kultaa voittaneessa Neuvostoliiton 3&nbsp;×&nbsp;5&nbsp;kilometrin viestijoukkueessa. Lisäksi hän sai pronssia 5&nbsp;kilometrillä ja oli kahdeksas 10&nbsp;kilometrillä.
 
Atškina hiihti Grenoblen olympialaisissa 1968 toisen osuuden pronssia saaneessa Neuvostoliiton viestijoukkueessa. 5&nbsp;kilometrin kilpailussa hän sijoittui kuudenneksi.

## Lähteet
Ken Ogata

**Ken Ogata** (; 20. heinäkuuta 1937 – 5. lokakuuta 2008) oli japanilainen näyttelijä. Hän esiintyi muiden muassa elokuvissa *[[Narajaman balladi]]* (1983), *[[Mishima – elämän neljä lukua]]* (1985) ja *[[The Pillow Book]]* (1996). Hänellä oli Toyotomi Hideyoshin rooli taiga-sarjassa *[[Taikōki]]* (1965). 

Ogata sai useita palkintoja, kuten kolme Japanin akatemian palkintoa ja näiden lisäksi vuonna 2009 Japanin akatemian palkinnon elinikäisistä saavutuksista. Ogata jatkoi uraansa lähes kuolemaansa saakka. Hän kuoli maksasyöpään.

## Lähteet

## Aiheesta muualla
*
Troka

**Troka** on Kaustisella vuonna 1993 perustettu, perinteistä suomalaista kansanmusiikkia soittava yhtye. Yhtye saavutti huomattavaa suosiota jo perustamisvuonnaan esiintyessään Kaustisen kansanmusiikkijuhlilla. Samana vuonna 1993 yhtye voitti Mäntsälän pelimannimestarikilpailussa ensimmäisen sijan. Yhtyeen soinnissa on myös vaikutteita perinteisestä klassisesta jousikvartettityylistä.

Yhtyeen jäsenet ovat:
*Ville Ojanen (viulu, viola ja mandoliini)
*Matti Mäkelä (viulu)
*Johanna Juhola (harmonikka)
*Timo Alakotila (harmoni, piano)
*Antti Järvelä (kontrabasso)

## Diskografia
**Troka*, (1994) Olarin Musiikki OMCD54
**Smash*, (1999) Kansanmusiikki-instituutti KICD63
**Raharinki*, (2006) Troka, TROKACD001

## Lähteet
*Troka MySpace -sivut (sisältää ääninäytteitä)
*Troka HoeDown -ohjelmatoimiston sivuilla
Procountor

**Procountor** on kattava taloushallinnon ohjelmisto, jota yrittäjä voi käyttää yksin tai yhdessä tilitoimiston kanssa hoitaakseen yrityksen taloushallinnon toimintoja. Se soveltuu pienten yritysten lisäksi kohderyhmään 20-200 työntekijää. Vuonna 2023 Procountor oli Suomen suosituin taloushallinto-ohjelmisto 22 % markkinaosuudellaan Taloushallintoliiton kyselyn mukaan.

Procountor-ohjelmisto on julkaistu vuonna 2001. Procountor liittyi osaksi Accountor-konsernia vuonna 2010. Vuonna 2024 Accountor jakautui ohjelmisto- ja palveluliiketoimintoihin yrityskaupassa, jossa Aspia osti palveluliiketoiminnat ja ohjelmistoliiketoiminta myytiin yhdysvaltalaiselle sijoitusyhtiölle KKR:lle kesällä 2024 jatkaen Accountor Software -kattotermin alla . Marraskuusta 2025 lähtien Procountor on ollut osa Finagon tuoteperhettä. Finago on johtava sähköisen taloushallinnon ohjelmistotalo Suomessa ja Pohjoismaissa, joka syntyi Accountor Softwaren, norjalaisen 24SevenOfficen ja Heeroksen yhdistyessä.   

Procountor-ohjelmistoa käyttää yli 100&nbsp;000 pk-yritystä ja 1&nbsp;400 tilitoimistoa. Ensimmäisenä alallaan Procountor on myös laajentanut Pohjoismaihin ja ohjelmisto on saatavilla Ruotsissa.  

## Ohjelmiston historia
Ensimmäiset versiot Procountorista edellyttivät toimiakseen Java-ohjelmiston asentamista tietokoneelle. Toukokuussa 2014 tehdyssä suuressa versiopäivityksessä Java-liitännäisyys poistettiin, ja Procountoria on sen jälkeen voinut käyttää myös älypuhelimessa. Procountoriin on saatavilla myös mobiilisovellus, joka on suunniteltu nopeaan käyttöön liikkeellä ollessa – perustoiminnot, kuten laskujen hyväksyntä ja kuittien kuvaaminen ja tiliöinti, onnistuvat automatisoidusti helposti ilman tietokonetta.

Procountor on integroitu yli tuhanteen ulkoiseen ohjelmaan. Sisäisen laskennan tarpeisiin siinä on dimensio-ominaisuus, jonka avulla voidaan seurata esimerkiksi kustannuspaikkoja ja projekteja. Raportointityökaluihin sisältyvät valmiit perusraportit sekä mahdollisuus luoda ja jakaa omia raportteja saman käyttöympäristön käyttäjille. Kaikki järjestelmään tallennetut tositteet arkistoituvat automaattisesti sähköiseen arkistoon, josta niitä voi hakea myöhemmin. Tiedot säilytetään pilvipalvelussa. Osto- ja myyntilaskujen käsittely tapahtuu keskitetysti yhdessä näkymässä, ja myyntipuolella tarjouksista voidaan muodostaa laskuja. Lisäksi ohjelmassa voidaan vastaanottaa ja käsitellä tiliotteita sekä tehdä maksuja.

Procountor on saanut ensimmäisen palkinnon Tietoyhteiskunnan parhaat käytännöt -kilpailun sarjassa "Sähköinen liiketoiminta". Procountorille on myönnetty ISO 27001 -tietoturvasertifikaatti.  

## Lähteet
Jouko Öystilä

**Jouko Öystilä** (25. helmikuuta 1952 Oulu – 25. joulukuuta 2024 Tuusula) oli suomalainen jääkiekkopuolustaja. 

Öystilä aloitti jääkiekkoilun kotikaupungissaan Oulussa Kärppien nuorten joukkueissa. Vuonna 1969 Öystilä siirtyi Helsinkiin Jokereihin, missä voitti vuonna&nbsp;1971 SM-hopeaa ja kaksi vuotta myöhemmin Suomen-mestaruuden. Kauden&nbsp;1973&ndash;74 hän pelasi TPS:ssä. Tämän jälkeen hän siirtyi Saksan liigassa pelaavan Kölner&nbsp;EC:n riveihin, jossa pelasi kolme vuotta. Tuona aikana hän kuitenkin käväisi tilapäisesti pelaamassa TPS:n riveissä. Öystilä voitti Kölnerin riveissä Saksan-mestaruuden vuonna&nbsp;1977. Seuraavaksi kaudeksi hän siirtyi Ruotsin pääsarjaan AIK Solnaan, missä oli ensimmäisellä kaudellaan voittamassa Ruotsin-mestaruushopeaa. Hän jatkoi AIK:ssa vielä toisen kauden, minkä jälkeen siirtyi lahtelaiseen KiekkoReippaaseen yhdeksi kaudeksi. Tämän jälkeen hän siirtyi Suomen toiseksi korkeimmalla sarjatasolla pelanneeseen espoolaiseen Jäähonkaan ennen aktiiviuransa lopettamista.

Uransa aikana Öystilä kieltäytyi useista tärkeistä otteluista ja turnauksista maajoukkueessa. Hän kuitenkin osallistui muun muassa maailmanmestaruuskisoihin vuosina 1971–1975.

Myös Öystilän poika Samu Öystilä (s. 1993) on jääkiekkoilija.

## Meriitit
### Saavutukset
* Suomen-mestaruus vuonna&nbsp;1973 Jokereissa
* Saksan-mestaruus kaudella 1976–1977 Kölner EC:ssä
* Ruotsin-mestaruushopea vuonna 1978 AIK Solnassa

### Tunnustukset
* SM-sarjan tähdistökentällinen kaudella 1971–1972

## Lähteet

## Aiheesta muualla
* Eurohockey.net: Jouko Öystilä
*
* Poika Samu Öystilä Eliteprospects -sivustolla
Kinnulanlahti

**Kinnulanlahti** on kylä Pohjois-Savossa Kuopion Maaningalla. Kylä sijaitsee Maaningan kirkonkylän ja Käärmelahden puolivälissä. Vuoden 2018 lopussa Kinnulanlahdella asui Tilastokeskuksen taajama-aluerajauksen mukaan yhteensä 223 ihmistä.

Kinnulanlahdessa toimi vuoteen 2009, koulu joka lakkautettiin rakennuksen heikon yleiskunnon takia. Kinnulanlahden koulun oppilaat ja henkilöstö ohjattiin Maaningan keskustaajamaan Maaninkajärven kouluun. Kinnulanlahden koulu oli Maaningan ensimmäisiä kouluja.

## Lähteet

## Aiheesta muualla
*Kylät  (maaninka.fi)
Putkinäkö

**Putkinäkö** on silmänpohjan rappeumaan liittyvä silmäsairaus, joka syntyy, kun näkökenttä alkaa supistua laidoilta kohti keskustaa. Alkuun potilaalla on käsitys, että hän näkee kuten ennenkin, sillä aivot pyrkivät hyödyntämään pienetkin rippeet näköinformaatiota.

Putkinäköön usein liitetty **tunnelinäkö** tarkoittaa tilannetietoisuuden hämärtymistä, joka on seurausta saman asian tekemisestä toistuvasti eikä silmäsairaus. Tunnelinäössä fokus on yhdessä asiassa eikä kokonaiskuva välity.

## Syyt
Verkkokalvorappeuma, glaukooma eli viherkaihi ja vakava harmaakaihi aiheuttavat putkinäköä. Migreenin auravaiheeseen liittyy putkinäköä. Putkinäköä aiheuttavat myös runsas alkoholi, jotkin huumeet ja esimerkiksi lentokoneessa hydraulinesteiden saastuttama hengitysilma.

## Lähteet
*Retinitis-yhdistys ry

### Viitteet
Aljaksandr Andryjeuski

**Aljaksandr Leanidavitš Andryjeuski** (, , s. 10. elokuuta 1968 Minsk, Valko-Venäjän SNT, Neuvostoliitto) on valkovenäläinen entinen jääkiekkoilija ja nykyinen jääkiekkovalmentaja. Andryjeuski pelasi uransa aikana lukuisissa joukkueissa eri maissa, muun muassa SM-liigassa Hämeenlinnan Pallokerhossa neljän kauden ajan 1994–1998. Pelaajana Andryjeuski tunnettiin isokokoisena, ulottuvana pelaajana jonka saattoi laittaa kentälle tilanteeseen kuin tilanteeseen.

Chicago Blackhawks varasi Andryjeuskin NHL:ään vuoden 1991 varaustilaisuudessa hänen pelatessaan Dynamo Moskovassa. Seuraavana vuonna hän siirtyi Pohjois-Amerikkaan IHL-joukkue Indianapolis Iceen tavoitteenaan pelipaikka Chicagon NHL-joukkueessa. Andryjeuski pääsi pelaamaan kuitenkin vain yhden NHL-ottelun. IHL:ssä otteluita kertyi myös Kalamazoo Wingsin joukkueessa.

Pohjois-Amerikan-vierailunsa jälkeen Andryjeuski siirtyi kaudeksi 1994–1995 Suomeen SM-liigaan ja HPK:hon, jonka luottopelaajana hän pelasi neljän kauden ajan. Kaudella 1996–1997 joukkue voitti pronssia. Seuraavina vuosina Andryjeuski pelasi Italiassa ja Saksassa eri sarjatasoilla, kunnes päätti pelaajauransa keväällä 2003. 

Valko-Venäjän maajoukkueessa Andryjeuski pelasi useissa eri kisoissa vuosien 1995 ja 2002 välisenä aikana.

## Valmennusura
Syksyllä 2009 Andryjeuski palkattiin KHL-joukkue Dynamo Minskin päävalmentajaksi kesken kauden erotetun Glen Hanlonin tilalle. Seuraavalla kaudella Andryjeuski jatkoi Minskin apuvalmentajana kunnes kesken kauden 2012-2013 hänet nostettiin jälleen päävalmentajaksi Kari Heikkilän saatua potkut. Seuraavalla kaudella Andryjeuski sai itse potkut päävalmentajan pestistä ja hänet korvasi Lubomir Pokovic.

Kauden 2014-2015 Andryjeuski toimi Valko-Venäjän liigassa HK Gomelin päävalmentajana. Seuraavaksi kaudeksi Andryjeuski palasi KHL:aan kun hänet palkattiin Admiral Vladivostokin päävalmentajaksi, jossa tehtävässä hän toimi alun kolmatta kautta. Lokakuussa 2017 hänet vapautettiin tehtävistään. Seuraavan vuoden syyskuussa hänet palkattiin Sibir Novosibirskin päävalmentajaksi loppukauden mittaisella sopimuksella. 

Kauden 2019-2020 Andryjeuski oli jälleen ilman pestiä kunnes lokakuun 2019 lopussa hänet palkattiin HK Sotšin päävalmentajaksi. Tästä tehtävästä hän sai jälleen potkut lokakuussa 2020.

## Aiheesta muualla

* 
*
Tomáš Necid

**Tomáš Necid** (s. 13. elokuuta 1989 Praha) on tšekkiläinen jalkapalloilija, pelipaikaltaan hyökkääjä. Hän on seuratasolla pelannut kotimaansa lisäksi Venäjällä, Kreikassa, Alankomaissa, Turkissa ja Puolassa. Pisimpään hän on edustanut Venäjän valioliigassa pelaavaa TsSKA Moskovaa, jonne hän siirtyi kesällä 2009 edustettuaan aiemmin Slavia Prahaa ja Jablonec 97:ää. Tšekin maajoukkueessa Necid debytoi vuonna 2008 ja hän on pelannut 44 maaottelua ja tehnyt niissä 12 maalia.

## Lähteet

## Aiheesta muualla
*  Tomáš Necid (90minut.pl)
Mišo Juzmeski

**Mišo Juzmeski** (**Misho Yuzmeski**) (, 1966, Ohrid, Makedonia – 30. huhtikuuta 2021) oli pohjoismakedonialainen kirjailija ja valokuvaaja.

Hänen tarinoitaan ja muita kirjoituksia on julkaistu sanoma- ja aikakauslehdissä Pohjois-Makedoniassa ja ulkomailla. Hän julkaisi useita kirjoja ja muita julkaisuja. Hänen ensimmäinen kirjansa, romaani, "Läpikulun sumu"  on käännetty englanniksi, kun taas muita teoksia on käännetty bulgariaksi ja tšekiksi.

Hän osallistui ryhmä- ja yksityisnäyttelyihin.

Juzmeski oli työskennellyt myös oppaana ja tulkkina: hänen äidinkielensä oli makedonia, mutta hän puhui myös bulgariaa, hollantia, englantia, ranskaa, saksaa, italiaa, serbiaa ja espanjaa). Hän oli myös radio- ja sanomalehtitoimittaja. Monta vuotta hän työskenteli kulttuuri- ja maaseutumatkailun kehityksen parissa.

Juzmeski kuoli yllättäen huhtikuun lopussa 2021. Hän oli 55-vuotias.

## Teokset
* Premin vo maglata (Läpikulun sumu) - romaani (Skopje, 2005) 
* Neka bide svetlina  (Tulkoon valkeus) - esseitä (Blagoevgrad, 2005)
* Pofalni slova (Ylistys sanoja) - esseitä (Blagoevgrad, 2006)
* Elšani – život meg`u kamenot i vodata  (Elšani - elämän välillä kivi ja vesi) - monografia (Elšani, 2009)
* Nashiot holandski prijatel A. den Dolard (Our Dutch friend A. den Doolaard) - monografia (Ohrid, 2012) 

## Näyttelyt
* Ohrid (Makedonia), 2000 - ryhmänäyttely
* Elšani (Makedonia), 2008 – yksityisnäyttely
* Melnik (Bulgaria), 2008 - yksityisnäyttely
* Burgas (Bulgaria), 2011 - yksityisnäyttely
* Ohrid (Makedonia), 2011 - yksityisnäyttely
* Ohrid (Makedonia), 2012 - yksityisnäyttely
* Bitola (Makedonia), 2013 - yksityisnäyttely
* Ohrid (Makedonia), 2013 - yksityisnäyttely

## Lähteet
Crigler–Najjarin oireyhtymä

**Crigler–Najjarin oireyhtymä** (CNS) on autosomissa resessiivisesti periytyvä äärimmäisen harvinainen sairaus, bilirubiinin konjugoitumishäiriö. Oireyhtymästä tunnetaan kaksi muotoa. Ykköstyypin kuvasivat vuonna 1952 Crigler ja Najjar. Kakkostyypin kuvasi vuonna 1962 Arias, ja sairaus tunnetaan myös Ariasin oireyhtymän nimellä. Ykköstyypille luonteenomaista on keltaisuutta aiheuttava hyperbilirubinemia ja siitä johtuva aivosairaus (kernikterus). Kakkostyypissä seerumin bilirubiinipitoisuus on alhaisempi ja kernikterus siten harvinaisempaa.

Crigler–Najjarin oireyhtymää on kuvattu kirjallisuudessa vain joitakin satoja tapauksia. Gilbertin oireyhtymä on paljon tavallisempi hyperbilirubinemian aiheuttaja.

Hoitamaton ykköstyypin Crigler–Najjar-oireyhtymä johtaa varhaiseen kuolemaan kernikteruksen takia.

## Lähteet